Leerder se skets gekies uit duisende inskrywings | Oranje
by Ruan Bruwer | Sep 2, 2019 | Kultuur, Kuns, Nuus
Sy het sowat twee maande daaraan gewerk. "Hulle (haar sibbe) het gereeld daarna kom loer en baie kommentaar gelewer. Hulle was uiteindelik tevrede en is baie opgewonde om volgende jaar oral teen mure te pryk.
"Ek het nogal heelwat pluimpies ontvang en gedink ek staan dalk 'n kans. Ek is op 'n punt waar ek graag aan soveel moontlik kompetisies wil deelneem. Ek het met 2018 en 2019 se Bloemskou-kunskompetisie 'n spesiale toekenning ontvang."
Anri, haar kunsonnie en die skool sal elk 'n kalender ontvang. Anri se inskrywing sal R3000 se prysgeld aan die skool besorg wat dit kan aanwend na sy keuse.
"Anri is 'n besonderse talent. Sy is ver bo haar ouderdomsgroep. Sy kan nog groot draaie maak," sê Anri du Plessis wat haar naamgenoot se kunsonderwyser is.
* Oranje se Gitte Pieterse (gr. 10) se kunswerk, Somerbriesie het in die 2018-kalender verskyn.
Anri du Plessis, gr. 8-leerder aan die Hoër Meisieskool Oranje, met haar skets van haar boetie en sussie wat een van 13 inskrywings is wat gekies is om in Santam se kalender te verskyn.